**Har du lyst til at blive en del af Vejledningscenter IKK?**

Vi søger en studenterstudievejleder på **Musikvidenskab** pr. 1. marts 2011.

**Ansøgningsfrist d. 7. februar 2011 kl. 12.00**

Vejledningscenter IKK tilbyder vejledning til alle studerende ved Institut for Kunst- og Kulturvidenskab. Vi er 5 studenterstudievejledere og 2 fuldtidsansatte AC-vejledere, som alle samarbejder omkring vejledningscenterets forskellige vejledningsindsatser.

**Arbejdet som studenterstudievejleder består bl.a. af**

* Vejledning af studerende i studiemæssige valg ud fra den enkeltes situation
* Varetage personlig og telefonisk træffetid samt besvare e-mails om studievejledning omkring studiernes indhold, opbygning, studieordninger, eksamensregler, dispensationer, optagelse mm.
* Planlægningen og afholdelse af vejledningsarrangementer samt holde mundtlige oplæg til disse
* Evt. international vejledning af internationale og danske studerende
* Opdatering af studievejledningens hjemmeside
* Tværfagligt samarbejde om udvikling af aktiviteter med de øvrige vejledere i Vejledningscentret
* Samarbejde med fagleder, undervisere, IKKs ledelse, studienævn, studerende og ikke mindst administration
* Løbende orientering om forhold, der vedrører vejledningsområdet, herunder deltagelse i møder under Studie- og Karrierevejledningen Humaniora

**Det er vigtigt, at du**

* er tillidsvækkende, empatisk, loyal og fordomsfri og kan hjælpe studerende til selv at træffe beslutninger
* er god til at sætte dig ind i studieordninger, bekendtgørelser mm. og formidle det forståeligt til andre – både på skrift og i tale
* kan samarbejde, er handlingsorienteret og kan bevare det positive overblik i en politisk organisation, der er i konstant forandring
* har analytisk evne og sans for løsninger frem for forhindringer
* kan arbejde selvstændigt og effektivt samt være loyal overfor IKK som arbejdsplads
* er hurtig på en computer, god til power point, outlook mm, samt har formidlingsevnerne i orden
* er studerende på Musikvidenskab – og du må gerne have været på udlandsophold, men det er ikke et krav

**Oplæring og uddannelse**
AC-vejleder og studenterstudievejleder vil stå for oplæring i marts og april. I løbet af marts er det obligatorisk, at du deltager i Undervisningsministeriets lønnede 5 dags uddannelsesforløb for studenterstudievejledere samt Det Humanistiske Fakultets lønnede uddannelsesforløb, når dette udbydes. Det forventes derfor, at du kan lægge en del arbejdstimer i marts 2011.

**Timeantal, ansættelsesforhold og løn**

* Jobbet er normeret til 10 timer om ugen i 40 uger om året, dvs. 400 timer om året. Derudover vil der være mulighed for flere timer i forbindelse med projekter.
* Der er tale om en tidsbegrænset stilling på 2 år. Ansættelse sker i henhold til overenskomsten mellem Finansministeriet og Studenter-undervisernes Landsforbund (SUL).
* Din løn udgør 178,93 kr. pr. time (plus feriepenge, 12,5 %). Lønnen er bagud betalt med et fast antal timer pr. måned.

**Ansøgning**

Send en motiveret ansøgning med cv og relevante bilag **senest 7. februar 2011 kl. 12.00. Samtaler vil blive afholdt i uge 6.**

Yderligere oplysninger kan fås hos AC-vejleder Tilde Bruun på tlf. 35 32 93 51 eller mail tilde@hum.ku.dk

Ansøgning sendes til:

Vejledningscenter IKK, Att. AC-vejleder Tilde Bruun

Institut for Kunst- og Kulturvidenskab, Københavns Universitet

Karen Blixens Vej 1, 2300 København S.

Eller på mail: tilde@hum.ku.dk , Mrk. ”Studenterstudievejleder”